
BILJEŠKE UZ FINANCIJSKI IZVJEŠTAJ ZA RAZDOBLJE
od 1. siječnja do 30. lipnja 2026. godine


Uvod

Financijski izvještaj sastavljen je u skladu s Pravilnikom o proračunskom računovodstvu i Računskom planu (NN 158/23. i 154/24.) Pravilnikom o financijskom izvještavanju u proračunskom računovodstvu (NN 37/22., 52/25. i 156/25.) i Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. lipnja 2026. godine (KLASA: 400-02/26-01/21, URBROJ: 513-17-01-26-2 od 7. srpnja 2026. godine)
Osnivač Škole je Grad Sisak.



Podaci o proračunskom korisniku

Škola je pravni sljednik Osnovne škole „Bratstvo-jedinstvo“ Blinjski Kut-Komarevo koju je osnovala Općina Sisak svojom odlukom broj 342/73 i 315/73 od 27.12.1973.
Škola je 2020. godine promijenila naziv iz Osnovne škole Komarevo u Osnovna škola Ivana Antolčića Komarevo. 
Upis konstituiranja radne organizacije koja u svom sklopu nema osnovnih organizacija, izvršen je u Okružnom privrednom sudu u Zagrebu 8. veljače 1974. godine. Broj registracijskog uloška 214-00.

Djelatnost Škole je odgoj i obvezno osnovno obrazovanje djece i mladih.
Osnovno obrazovanje obuhvaća opće obrazovanje i druge oblike obrazovanja djece i mladih.
Podizanje obrazovnog standarda kroz uvjete rada i stjecanje novih znanja i vještina za život, rad i učenje.

Osnovno školski odgoj i obrazovanje ostvaruje se na temelju nacionalnog kurikuluma, nastavnih planova i programa i školskog kurikuluma. 
Škola radi na temelju školskog kurikuluma i godišnjeg plana i programa rada. 
Odgovorna osoba Osnovne škole Ivana Antolčića Komarevo je Gordana Vasić, ravnateljica škole
Bilješke je sastavila Nada Teljaga, voditelj računovodstva. 
Kao proračunski korisnik Grada Siska cjelokupno financijsko poslovanje obavljamo kroz sustav Lokalne riznice.

OBRAZAC  PR-RAS

Prihodi



I. 636
	Tekuće pomoći iz proračuna koji nije nadležan
	2025
	2026
	Indeks

	1. Tekuće pomoći iz državnog proračuna- plaće i naknade, školski udžbenici, pomoćnici u nastavi
	
325.904,50
	
350.459,47
	
107,5



6361-Tekuće pomoći iz proračuna koji im nije nadležan
Prihodi za tekuće pomoći iz državnog proračuna za isplatu plaća i naknada za zaposlene blago su rasli u izvještajnom razdoblju zbog povećanja osnovice za obračun plaće (do veljače 2025., 947,18,  od veljače 2025. 975,60,  od 1. listopada 2025., 1.004,87, od travnja 2026., 1.015,00) i zapošljavanje zamjena za zaposlene na bolovanju ili zaduženja postojećih zaposlenika prekovremenim radom.


II. 638

	Pomoći temeljem prijenosa EU sredstava
	2025
	2026
	Indeks

	Tekuće pomoći temeljem prijenosa EU sredstava
	693,09
	383,66
	55,0



6381-Pomoći temeljem prijenosa EU sredstava
U prvom polugodištu 2026. godine ostvareni su prihodi do mjeseca veljače 2026. godine u okviru projekta Školska shema voće, povrće te mlijeko i mliječni proizvodi.

III. 652
	Ostali nespomenuti prihodi
	2025
	2026
	Indeks

	Sufinanciranje cijene školske kuhinje i boravka,  Terenska nastava
	3.110,00
	1.710,00
	55,0



6526 Ostali nespomenuti prihodi
Ostali nespomenuti prihodi odnose se na prihode za usluge produženog boravka koji sufinanciraju roditelji u iznosu od 90,00 eura mjesečno po korisniku i prihoda za terensku nastavu. U prvom polugodištu 2026. Nisu ostvareni prihodi od učenika za terensku nastavu.



IV. 671
	Prihodi iz nadležnog proračuna za financiranje redovne djelatnosti
	2025
	2026
	Indeks

	Grad Sisak- opći prihodi i primci: 53.465,55
Grad Sisak- decentralizirana: 10.881,18
	88.273,17
	64.346,73
	72,9



6711-Prihodi iz nadležnog proračuna za financiranje redovne djelatnosti proračunskih korisnika
Prihodi iz nadležnog proračuna za financiranje rashoda poslovanja  sadrže i sredstva za predfinanciranje projekata „Rukom pod ruku“ i „Školska shema“ koji se knjiže na 671   prilikom nastanka rashoda prema uputi osnivača. Zabilježen je pad navedenih prihoda zbog smanjenja broja zaposlenih pomoćnika u nastavi u okviru projekta „Rukom pod ruku“ u odnosu na prethodno obračunsko  razdoblje za 50% i nabave lož ulja u ožujku 2025. godine, a 2026. godine u travnju.
6712-Prihodi iz nadležnog proračuna za financiranje rashoda za nabavu nefinancijske imovine
U 2026. godini iz izvora 1.0 opći prihodi i primici nabavljena je nefinancijska imovina u iznosu od 1.012,50 eura

Rashodi

Struktura ukupnih rashoda i izdataka 
	Razred
	Rashodi i izdaci
	2025 iznos
	%
	2026 iznos
	%

	3
	Rashodi poslovanja
	466.769,57
	98,3
	419.586,68
	99,76

	4
	Rashodi za nabavu nefinancijske imovine
	0,00
	17,2
	1.012,50
	0,34

	
	Ukupno
	466.769,57
	100
	420.599,18
	100





I. 3-Rashodi poslovanja

Rashodi poslovanja izvršeni su u iznosu od 419.586,68 eura odnosno blago su pali u odnosu na isto razdoblje prethodne godine zbog promjene načina knjiženja rashoda odnosno ukidanja kontinuiranih rashoda u 2025. godini. U prvom tromjesečju 2025. godine iskazana su 7 rashoda za plaće i naknade zaposlenima, a u istom razdoblju ove godine 6 rashoda. 
U ukupnim rashodima poslovanja, 83,4% su rashodi za zaposlene.

Pregled rashoda poslovanja 
	Račun
	Opis
	            2025
	      2026
	Indeks

	3
	Rashodi poslovanja
	466.769,57
	  419.586,68
	89,8

	31
	Rashodi za zaposlene
	399.113,41
	  350.610,33
	87,8

	32
	Materijalni rashodi
	67.656,04
	68.860,33
	101,8

	34
	Financijski rashodi
	0,12
	0,12
	0,00

	37
	Naknade građanima i kućanstvima na temelju osiguranja i druge naknade
	0
	115,90
	-



Veća  odstupanja od 5 % u odnosu na prethodnu godinu ostvarena su kod sljedećih rashoda:

311-Plaće, ostvaren je indeks 88,2

3111-Plaće za redovan rad, U prvom polugodištu 2025. godine iskazana su 7 rashoda za plaće i naknade zaposlenima, a u istom razdoblju tekuće godine 6 rashoda. 
3114-Plaća za posebne uvjete rada, kod naknade plaća za posebne uvjete rada ostvareno je značajnije smanjenje rashoda zbog smanjenja broja učenika koji nastavu pohađaju po prilagođenom programu.
3121-Ostali rashodi za zaposlene,  kod ostalih rashoda za zaposlene bilježi se značajniji pad rashoda zbog veće isplate materijalnih prava zaposlenima u prvom polugodištu prethodne 2025.  godine koji ovise o vremenu ostvarenja prava prema kolektivnom ugovoru. 
3132- Doprinosi na plaće, U prvom polugodištu 2025. godine iskazana su 7 rashoda za plaće i naknade zaposlenima, a u istom razdoblju tekuće godine 6 rashoda. 

321-Naknade troškova zaposlenima ostvaren je indeks 98,4 te nema značajnijih odstupanja u odnosu na isto razdoblje prethodne godine osim kod stručnog usavršavanja zaposlenika.

3213-Stručno usavršavanje zaposlenika ostvareno je povećanje rashoda za stručno usavršavanje u izvještajnom razdoblju 2026. godine zbog uplate kotizacije za seminar tajnika i računovođa.

322-rashodi za materijal i energiju, ostvaren je indeks 112,5

3221-Uredski materijal i ostali materijalni rashodi, u odnosu na prethodnu godinu značajan porast za materijal i materijalne rashode vezan je uz nabavku dijagnostičkih instrumenata za učenike iz državnog proračuna (testovi)
3222-Materijal i sirovine, nema značajnih razlika u odnosu na isto razdoblje prethodne godine
3223-Izdaci za energiju, u odnosu na obračunsko razdoblje prethodne godine ostvaren je značajniji pad rashoda za lož ulje zbog izvršene nabave koja nije u istom obračunskom razdoblju. 
3224-Materijal i dijelovi za tekuće i investicijsko održavanje, u odnosu na isto obračunsko razdoblje prethodne godinu ostvaren je značajniji rast rashoda zbog promjene pipa  u školskoj kuhinji i sanitarnom čvoru.   
3225- Sitni inventar, značajan rast za rashode sitnog inventara najviše je utjecalo ulaganje u novi bojler u školskoj kuhinji jer se stari pokvario.
3227- Službena, radna i zaštitna odjeća i obuća. u tekućem obračunskom razdoblju nije bilo potrebe za radnom odjećom i obućom jer je nabava obavljena krajem prethodne godine.

323-Rashodi za usluge, ostvaren je indeks 75,5

3231-Usluge telefona, interneta i prijevoza  rashodi za usluge telefona i prijevoza smanjeni u odnosu na prethodno izvještajno razdoblje  zbog manje realizacije izvanučioničke nastave.
3232-Usluge tekućeg i investicijskog održavanja usluge tekućeg i investicijskog održavanja bilježe smanjenje rashoda jer smo u prvom polugodištu prethodne godine obavljali staklarske radove u prostoru podruma.
3233-Usluge promidžbe i informiranja, u obračunskom razdoblju prethodne godine pod rashode informiranja knjižena je TV pretplata. U 2026. godini knjižena je na pristojbe i naknade. 
3234-Komunalne usluge, ostvaren značajniji rast rashoda za komunalne usluge dijelom zbog povećanja cijena navedenih usluga, a dijelom zbog knjižena 4 rashoda dimnjačarskih usluga u izvještajnom razdoblju tekuće godine, a prethodne godine većina dimnjačarskih usluga je knjižena  u drugom polugodištu. 
3236-Zdravstvene i veterinarske usluge , povećani su rashodi za zdravstvene usluge zbog zapošljavanja operativnog djelatnika koji je prije zapošljavanja mora obaviti zdravstvenu procjenu sposobnosti na medicine rada.
3237-Intelektualne i osobne usluge, ostvareno je značajnije smanjenje rashoda za intelektualne i ostale usluge zbog raskida ugovora s RED FORK j.d.o.o. koji je održavao Healthy Meal  sustav prehrane u školskoj kuhinji.
3239-Ostale usluge, ostvareno je smanjenje rashoda za ostale usluge zbog upisa imenovanja ravnateljice škole u sudski registar u obračunskom razdoblju prethodne godine.

329-Ostali nespomenuti rashodi poslovanja, ostvareni indeks je 146,3

3292-Premije osiguranja, značajnije smanjenje rashoda za osiguranje imovine i osoba 
ostvareno je zbog manjih obveza koje su dospjele na naplatu u obračunskom razdoblju.
3294- članarine i norme, u odnosu na prethodnu godine ostvaren je značajan porast jer su u obračunskom razdoblju prethodne godine pristigle obveze u manjem opsegu.
3295-Pristojbe i naknade značajniji rast rashoda za pristojbe i naknade vezan je uz promjenu knjiženja rashoda TV pretplate s konta 3233 na konto 3295 i plaćanje pristojbe za upis promjena statuta u sudski registar.
343-Ostali financijski rashodi, zatezne kamate za poreze i doprinose po korektivnim obračunima

3433-Zatezne kamate, u 2026. godini plaćene su zatezne kamate u iznosu od 0,12 eura, a u istom razdoblju obračunskom razdoblju prethodne godine nije bilo izdataka za zatezne kamate.

372-Ostale naknade građanima i kućanstvima iz proračuna 

3722- Naknade građanima i kućanstvima u naravi, u obračunskom razdoblju tekuće godine upisali smo novog učenika kojem su nabavljene radne bilježnice jer je došao iz škole koja radi po drugom izdavaču.

[bookmark: _Hlk220236613]42-Proizvedena dugotrajna imovina

Pregled rashoda za nabavu nefinancijske imovine
	Račun
	Opis
	2025
	2026
	Indeks

	422
	Postrojenja i oprema
	-
	1.012,50
	-




4221-Uredska oprema i namještaj, u izvještajnom razdoblju tekuće godine ostvaren je značajniji porast rashoda zbog nabave stolica za zbornicu.



922 Rezultat višak/manjak
U obračunskom razdoblju ostvaren je manjak  prihoda u ukupnom iznosu od 3.599,32 eura, a radi se o metodološkom manjku zbog načina knjiženja rashoda koje se temelji na načelu nastanka događaja, a prihodi se priznaju u trenutku uplate rashoda.



OBRAZAC OBVEZE

Dospjele obveze iznose 2.962,14 eura , a odnose se na račun Naklade Slap d.o.o. za kupljene testove za identifikaciju darovitih učenika iz izvora državnog proračuna. Račun nije plaćen u dospijeću zbog kašnjenja doznake sredstava iz državnog proračuna.

Nedospjele obveze iznose 66.123,66 eura
Obveze za zaposlene iz državnog i gradskog proračuna dospijevaju na naplatu u mjesecu srpnju 2026 godine, a odnose se na plaće i naknade za mjesec lipanj 2026. godine. 
Obveze za robu i usluge  dospijevaju na naplatu u mjesecu srpnju 2026.godine.
Ostale obveze odnose se na bolovanje na teret HZZO preko računa državne riznice i gradske riznice. Zahtjev za refundaciju se podnosi nakon isplate naknade za bolovanje. Riznica i HZZO vrše prijeboj sredstava i obavještavaju školu o stanju duga. Na temelju dostavljene obavijesti od strane MZO i Grada Siska škola zatvara račune 12911 i 27612


KLASA: 400-04/26-01/4
URBROJ: 2176-161-26-1
U Gornjem Komarevu, 10. srpnja 2026. godine.


Voditelj računovodstva	Ravnateljica škole

Nada Teljaga                                                                                        Gordana Vasić 





	
	

